recursal/SuperWikiNEXT-32B huggingface dataset:
**Nebezpečné prenasledovanie** (§360a Trestného zákona) alebo **stalking**  je patologické správanie jednotlivca resp. trestný čin, ktoré/-rý sa prejavuje abnormálnym záujmom o nejakú inú osobu, spojeným s jej prenasledovaním a obťažovaním. Prenasledovaná osoba je často verejne známa, alebo prenasledovateľovi osobne blízka. Na označenie takto sa správajúceho jednotlivca sa používa termín prevzatý z angličtiny: *stalker*.

Definícia podľa slovenského Trestného zákona
--------------------------------------------

Nebezpečné prenasledovanie (§ 360a): *Kto iného dlhodobo prenasleduje takým spôsobom, že to môže vzbudiť dôvodnú obavu o jeho život alebo zdravie, život alebo zdravie jemu blízkej osoby alebo podstatným spôsobom zhoršiť kvalitu jeho života, tým, že a) sa vyhráža ublížením na zdraví alebo inou ujmou jemu alebo jemu blízkej osobe, b) vyhľadáva jeho osobnú blízkosť alebo ho sleduje, c) ho kontaktuje prostredníctvom tretej osoby alebo elektronickej komunikačnej služby, písomne alebo inak proti jeho vôli, d) zneužije jeho osobné údaje na účel získania osobného alebo iného kontaktu, alebo e) ho inak obmedzuje v jeho obvyklom spôsobe života, potrestá sa odňatím slobody...*

Charakteristika
---------------

Stalking sa prejavuje najmä opakovaným fyzickým prenasledovaním, nechcenými kontaktmi (listy, sms...), dlhodobým sledovaním aktivít dotyčnej osoby a zbieraním informácií o nej, prípadne nemiestnym oslovovaním jej príbuzných, priateľov a podobne. Takýto záujem cieľovú osobu obťažuje, narúša jej súkromie a môže vzbudzovať strach. V niektorých krajinách je takéto konanie trestné (napr. v Česku). Na Slovensku je legislatíva zatiaľ benevolentnejšia: musí dôjsť k vyhrážaniu, aby sa mohlo začať trestné stíhanie.

Stalkeri pochádzajú zo všetkých spoločenských vrstiev a všetkých vekových kategórií. Až 80 % všetkých stalkerov tvoria muži, väčšina má do 40 rokov. Nemajú problém zanechať zamestnanie, alebo oň dobrovoľne prichádzajú z dôvodu vynakladania všetkého svojho času na sledovanie osoby. Obeťou sa môže stať ktokoľvek, najčastejšie sú to však ženy.

Referencie
----------

1. ↑  IZAKOVIČ, M. Stalking - trestný čin nebezpečného prenasledovania. In: Právne listy
2. ↑  Ľubomíra Izáková, PhD. Ivan André, Martin Gronský. Stalking a jeho forenzno-psychiatrické 
posudzovanie. In: Psychiatria pre prax 2015 16(1), str. 10-12

Zdroj
-----

*Tento článok je čiastočný alebo úplný preklad článku Stalking na českej Wikipédii.*
**Michel Thomas**, rodený **Moniek (Moshe) Kroskof** (\* 3. február 1914, Lodž - † 8. január 2005, New York) bol poľský polyglot, lingvista a učiteľ jazykov.

Svoje detstvo strávil v Nemecku a vo Francúzsku. S nástupom Hitlera k moci sa preňho začala doba prenasledovania. Michel utiekol do Francúzska, kde sa pridal k protinacistickému odboju. Bol niekoľkokrát zatknutý a pár rokov strávil v pracovných táboroch. V roku 1947 emigroval do Los Angeles. Otvoril si jazykovú školu v Beverly Hills pod názvom Polyglot Institute (neskôr premenovaná na The Michel Thomas Language Center) a vynašiel nový systém učenia jazykov známy ako *Michel Thomas Method* (metóda Michela Thomasa), ktorá, ako sám vyhlasoval, má naučiť študentov vedieť veľmi dobre konverzovať už po pár dňoch štúdia. Medzi jeho študentmi boli diplomati, priemyselníci i celebrity ako Raquel Welch, Barbra Streisand, Emma Thompson, Woody Allen a Grace Kelly, ktoré platili za jeho služby poplatky do výšky 25 000 dolárov.[chýba zdroj] Úspech jeho školy sa rychlo rozšíril, čo viedlo k otvoreniu druhej jazykovej školy v New Yorku a vydaniu množstva jazykových kníh a nahrávok.

Michel Thomas zomrel na zlyhanie srdca vo svojom dome v New Yorku 8. januára 2005 vo veku 90 rokov.

Externé odkazy
--------------

* oficiálna stránka
* oficiálna stránka metódy Michela Thomasa
* michelthomas.org

Autoritné údaje: * BnF: 15579693t
* GND: 12268477X
* ISNI: 0000 0001 1495 9616
* LCCN: nb99051821
* VIAF: 98258904
* WorldCat: lccn-nb99051821
**Styx** (koreň pri skloňovaní znie **Styg-** alebo sa slovo neskloňuje; po grécky Στνξ - Styx - (rieka) nenávisť(i) - slovo ženského rodu, čo je pri gréckych riekach veľká výnimka) je v starogréckej mytológii posvätná rieka a jedna z viacerých riek podsvetia (Styx, Acherón, Léte, Kokytos a Pyriflegethón). Zároveň to je meno príslušnej riečnej bohyne Styx. 

Podľa povesti je rieka hranicou medzi svetom živých a ríšou mŕtvych. Často sa jej hovorí aj Hádes. Voda rieky Styx robí tých, čo sa v nej vykúpu, nezraniteľnými – preto sa v nej napríklad kúpal aj Achilles. Na druhej strane bola voda vraj jedovatá, údajne ňou otrávili aj Alexandra Veľkého. Aj olympskí bohovia prisahali s dovetkom „pri Styxe".

Rieka existuje aj v skutočnosti na polostrove Peloponéz – pozri Styx (Peloponéz).

Iné projekty
------------

Commons
* Spolupracuj na Commons Commons ponúka multimediálne súbory na tému **Styx (mytologická rieka)**

  


| * z
* d
* u
Grécka mytológia |
| --- |
| Prabohovia | 
* Ókeanos
* Téthys
* Chaos
* Erebos
* Gaia
* Eros
* Nyx
* Ouranos
* Aithér
* Hémera
* Kronos
* Titani

 | Zeus |
| Olympskí bohovia | 
* Zeus
* Héra
* Poseidón
* Ares
* Hermes
* Héfaistos
* Afrodita
* Aténa
* Apolón
* Artemis
* Hébé
* Hélios
* Hestia
* Démétér
* Dionýzos
* Hádes
* Persefoné
* Thaumas

 |
| Hrdinovia | 
* Herakles
* Achilles
* Iasón
* Argonauti
* Perseus
* Oidipus
* Théseus
* Triptolemos
* Bellerofontes

 |
| Bytosti | 
* satyrovia
* kentauri
* gorgony
* nymfy
* Medúza
* Minótauros
* Hydra
* chiméra
* kyklop
* múza

 |
| Ďalšie témy | 
* Dvanásť Heraklových úloh
* Trójska vojna
* Odysea
* Sedem proti Tébam
* Eleusínske mystériá

 |
**Nebytová budova** je (podľa Stavebného zákona) pozemná stavba, v ktorej je viac ako polovica ich využiteľnej podlahovej plochy určená na nebytové účely. 

Medzi nebytové budovy patria:

a) hotely, motely, penzióny a ostatné ubytovacie zariadenia na krátkodobé pobyty,
b) budovy pre administratívu, správu a na riadenie, pre banky a pošty,
c) budovy pre obchod a služby vrátane autoservisov a čerpacích staníc,
d) dopravné a telekomunikačné budovy, stanice, hangáre, depá, garáže a kryté parkoviská,
e) priemyselné budovy a sklady, nádrže a silá,
f) budovy pre kultúru a na verejnú zábavu, pre múzeá, knižnice a galérie,
g) budovy pre školstvo, na vzdelávanie a výskum,
h) nemocnice, zdravotnícke a sociálne zariadenia,
i) kryté budovy pre šport,
j) poľnohospodárske budovy a sklady, stajne a maštale,
k) budovy a miesta na vykonávanie náboženských aktivít, krematóriá a cintoríny,
l) kultúrne pamiatky, ktoré nie sú bytovými budovami,
m) ostatné nebytové budovy, napríklad nápravné zariadenia alebo kasárne.
**Stygimoloch** bol rod vtákopanvového bylinožravého dinosaura z čeľade Pachycephalosauridae, žijúceho v období vrchnej kriedy (asi pred 65 miliónmi rokov) na území dnešnej Severnej Ameriky. V súčasnosti je známy z amerických súvrství Hell Creek, Ferrison a Lance, kde žil vedľa slávneho tyranosaura a triceratopsa. Môže však ísť o nedospelého jedinca rodu Pachycephalosaurus.

Typový druh, *S. spinifer* opísal britský paleontológ Peter Galton a nemecký paleontológ Hans-Dieter Sues z *National Museum of Natural History* (Národného prírodovedeckého múzea) v roku 1983.

Znaky
-----

Veľkosť rodu Stygimoloch (na obrázku vo fialovej farbe) v porovnaní s človekom
Stygimoloch bol pomerne mohutný pachycefalosaurid, druhý najväčší po svojom príbuznom rodu Pachycephalosaurus. Jeho lebka merala takmer 50 cm. Celý dinosaurus mohol dosahovať dĺžku snáď až 6 metrov. Jeho typickým znakom bola výrazná ornamentácia zhrubnutej lebky, ktorá bola viac prepracovaná ako u iných zástupcov tejto čeľade. Je tiež možné, že pachycefalosaurid rodu Dracorex je iba jedinec s menej vyvinutou ornamentáciou, patriaci tiež do tohto rodu. Mohlo ísť o nedospelého jedinca alebo samicu. Stygimoloch sa živil rastlinami, plodmi, semienkami a možno aj hmyzom.
**Certifikát** je osvedčenie, potvrdenie, preukaz. Právne ide o písomné úradné overenie alebo osvedčenie. Certifikát dôveryhodne *potvrdzuje súvislosť identity* subjektu *s jeho vlastnosťami*. 

Konkrétnym príkladom je **občiansky preukaz**, ostatné doklady vydávané štátom, členské karty... Štátny orgán v dokladoch preväzuje identitu občana (meno, priezvisko) dôveryhodným spôsobom (zabezpečovacie prvky, kontrolné kódy) s jeho vlastnosťami (adresa trvalého pobytu, rodné číslo, ale aj pohlavie). Rôzne spoločnosti vydávajú rôzne členské karty, ktoré potvrdzujú identitu osoby s ďalšími údajmi. Tieto údaje potom držiteľom dovoľujú využiť rôzne výhody (zlatá Visa karta, identifikačná karta riaditeľa vs. upratovačky). 

Certifikáty sa v komerčnej sfére vydávajú ako osvedčenie o splnených kritériách, či nadobudnutých vlastnostiach a schopnostiach.

Príklady:

* **certifikáty kvality výroby** (akosti)
* **certifikáty odbornej spôsobilosti**
* **certifikáty o absolvovaní jazykových kurzov**

V elektronickom svete sa používajú **digitálne certifikáty**, na ktorých princípe je založený digitálny podpis a zabezpečený variant protokolu HTTP - HTTPS.

Externé odkazy
--------------

* www.certifikaty.sk - Na týchto stránkach sa nachádzajú certifikáty vydané autorizovanými/notifikovanými osobami na Slovensku v zmysle zákona č. 264/1999 Z. z.
**Stygné** alebo **Stygna** (starogr. *Στύγνη* – *Stygné*) je v gréckej mytológii dcéra líbyjského kráľa Danaa a jeho manželky Polyxo.

Stygné bola jedna z päťdesiatich dcér líbyjského kráľa Danaa, o ktoré sa uchádzalo päťdesiat synov jej strýka Aigypta, ktorý vládol v susednom Egypte. Danaos však so svadbou nesúhlasil a preto mu Aigyptos vypovedal vojnu a v boji ho porazil. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Stygne za manžela vybrali Polyktora, syna Aigypta a jeho manželky Kaliadny. Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, Stygné a aj ostatné jej sestry príkaz otca splnili a bohovia ich po smrti za tento hrozný skutok odsúdili na večný trest nosiť v podsvetí do deravého suda vodu.

Referencie a bibliografia
-------------------------

1. 1 2 3 4  Apollodoros, *Bibliotheca*, 2,1,5.
2. 1 2  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 32.
3. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 314.
Diferencované vnútra štyroch pevných planét: dobre odlíšiteľné je jadro, plášť a kôra|  |  |
|  |  |

**Gravitačná diferenciácia** alebo **diferenciácia** je proces, ktorý prebieha v terestrických telesách za predpokladu, že majú dostatočne dlhý čas roztavené vnútro aj povrch. V takto roztavenom telese ťažší materiál vplyvom gravitácie klesá smerom k ťažisku (stredu) telesa a ľahší stúpa nahor. Pri stúpaní ľahšieho materiálu nahor sa uvoľňuje energia.

Výsledkom gravitačnej diferenciácie je to, že okolo ťažiska telesa sa utvorí jadro pozostávajúce z najťažších chemických prvkov. Pokiaľ je teleso dostatočne veľké, môže takto vzniknuté jadro vydržať v roztavenom stave aj miliardy rokov. Nad jadrom sa utvorí ľahší, väčšinou silikátový plášť a povrch telesa pokrýva tenká tuhá vrstva - kôra. Pokiaľ teleso nemá nijaký dodatočný zdroj tepla (rozpad rádioaktívnych prvkov vo svojom vnútri, slapové trenie), postupne prebieha proces jeho chladnutia.

Diferenciáciou prešli v dávnej minulosti slnečnej sústavy všetky terestrické planéty, čiže Merkúr, Venuša, Zem a Mars. Predpokladá sa diferenciácia tiež niektorých veľkých mesiacov joviálnych planét - Galileiho mesiacov, Titana a Tritona. Diferenciáciu naopak nepodstúpili malé satelity a planétky, existujú však aj výnimky (napr. planétka 4 Vesta je gravitačne diferencovaná). Gravitačne diferencované telesá môžu vytvárať vlastné magnetické pole a môžu mať sopečnú aktivitu.


|  |  |
| --- | --- |
|  | Astronomický portálPortál slnečná sústava |
| Teleso | {\displaystyle \mu } |
| --- | --- |
|  –  | [km3s−2] |
| Slnko | 132 712 440 000 |
| Merkúr | 22 032 |
| Venuša | 324 859 |
| Zem | 398 600 |
| Mesiac | 4 094 |
| Mars | 42 828 |
| Jupiter | 126 686 534 |
| Saturn | 3 931 187 |
| Urán | 5 793 947 |
| Neptún | 6 836 529 |
| Pluto | 1 001 |
|

**Gravitačný parameter**, tiež **štandardný gravitačný parameter** je veličina udávajúca meradlo síly gravitačnej príťažlivosti určitého prirodzeného kozmického telesa.

Veľkosť gravitačného parametra **μ** sa rovná

{\displaystyle \mu =GM},
kde {\displaystyle G} je univerzálna gravitačná konštanta (*G* = (6,6742 ± 0,001) × 10−11 N m2 kg−2 = (6,6742 ± 0,001) × 10−11 m3 kg−1 s−2) a M je hmotnosť tohto nebeského telesa. Jednotkou μ je km3 s−2. 

Zo sledovania pohybu malých sprievodcov (napr. mesiacov) omnoho hmotnejšieho centrálneho telesa (napr. planéty) možno určiť hodnotu gravitačného parametra pre centrálne teleso omnoho presnejšie ako z uvedeného vzorca. Zo zákonov nebeskej mechaniky vyplýva, že gravitačný parameter sa v prípade kruhovej dráhy rovná

{\displaystyle \mu =rv^{2}=r^{3}\omega ^{2}=4\pi ^{2}r^{3}/T^{2}\!\,}

kde {\displaystyle r\!\,} je polomer dráhy, {\displaystyle v\!\,} je obežná rýchlosť, {\displaystyle \omega \!\,} je uhlová rýchlosť a {\displaystyle T\!\,} je obežná doba. 

Pre eliptickú dráhu platí

{\displaystyle \mu =4\pi ^{2}a^{3}/T^{2}\!\,},

kde {\displaystyle a} je veľká polos dráhy.

Gravitačný parameter Zeme
-------------------------

Hodnota gravitačného parametra pre Zem, nazývaná tiež *geocentrická gravitačná konštanta*, je rovná 398 600,441 8 ± 0,0008 km³s−2.


|  |  |
| --- | --- |
|  | Fyzikálny portálAstronomický portál |
**Danubit** je priemyselná plastická trhavina vyrábaná slovenskou spoločnosťou Istrochem. Dlhé desaťročia sa používala predovšetkým ako trhavina pre povrchovú aj podzemnú ťažbu nerastných surovín. Je možné používať ju aj na trhacie práce pod vodou.

Výroba
------

Výrobca danubitu, Istrochem, je chemická spoločnosť založená v roku 1847 Alfredom Nobelom v Bratislave na Slovensku. Danubit samotný postupne vytlačil vo výrobe dynamit, nakoľko od 50. rokov 20. storočia sa zaviedla licenčná technológia malého prietokového reaktora. Danubit, na rozdiel od dynamitu obsahoval asi 10 rôznych látok a obsah nitroglycerínu sa pohyboval len v rozmedzí 5 – 10 %. Výroba výbušnín zanikla, keď časť podniku v roku 2009 získala česká spoločnosť Explosia, výrobca semtexu.

Zloženie
--------

**Danubit 2** sa skladá z: etylénglykoldinitrátu, nitroglycerínu, nitrocelulózy, dinitrotoluénu, dusičnanu amónnneho, dusičnanu sodného, drevných pilín, karboxymetylcelulózy, drveného vápenca a oxidu železitého ako farbiva.

Charakteristika
---------------

|  |  |
| --- | --- |
| Vzhľad | červenkastá plastická hmota |
| Detonačná rýchlosť | min. 6000 ms-1 |
| Teplota výbuchu | min. 3130 °C |
| Citlivosť na náraz | min. 3,5 J (2 kg, 50 %) |
| Výbušný efekt podľa Trauzla | min. 380 cm3 |
| Čas použiteľnosti | 6 mesiacov |

Referencie
----------

1. ↑  JESENÁK, Karol. *Dejiny písané dynamitom* [online]. QUARK, 11/2019, [cit. 2022-04-18]. Dostupné online.
2. ↑   *Výrobca českého semtexu zatvoril bratislavskú dynamitku* [online]. Pravda, 02.09.2009, [cit. 2022-04-18]. Dostupné online.
3. ↑  VARGA, Róbert, Pavol Ulbrich. Some experience with trace analysis of post-explosion residues. *Academic and Applied Research in Military Science*, 2004, čís. 3, s. 633-646.
4. ↑  ABDUL-KARIM, N. C. S. Blackman, P. P. Gill, E. M. Wingstedt, B. A. P. Reif. Post-Blast Explosive Residue – A Review of Formation and Dispersion Theories and Experimental Research. *RSC Advances*, 2013, s. 1-17. Dostupné online [cit. 2022-04-18].

Pozri aj
--------

* Dynamit

Externé odkazy
--------------

* Istrochem (výrobca)

Zdroj
-----

*Tento článok je čiastočný alebo úplný preklad článku Danubit na anglickej Wikipédii.*
Cryptoclidus
**Cryptoclidus** je vyhynutý rod dlhokrkých plesiosaurov, ktorý sa pomerne hojne vyskytoval pred 160 až 165 miliónmi rokov v období strednej jury na území dnešného Anglicka, Ruska a Južnej Ameriky. Dosahoval dĺžku približne 4 metre. Zahŕňa 2 druhy a je jedným z viac než poltucta rodov, ktoré tvoria čeľaď Cryptoclididae.

Charakteristika
---------------

Hoci bol *Cryptoclidus* podobne ako iné plesiosaury prispôsobený životu v moriach, predpokladá sa, že dokázal vychádzať na súš. Na súši bol veľmi nemotorný, ale vo vode patril medzi šikovných plavcov. Používal všetky štyri plutvy ako veslá na plávanie a malú hlavu vyrastajúcu z dlhého krku na chytanie potravy (húfy rýb a hlavonožce s mäkkým telom podobné kalmarom). Mal až 100 dlhých, ostrých zubov, o ktorých sa predpokladá, že ich využíval na presievanie bahna na morskom dne, z dôvodu hľadania skrytých živočíchov.

Druhy
-----

* *Cryptoclidus eurymerus* alebo *Cryptoclidus oxoniensis*
* *Cryptoclidus richardsoni*

Galéria
-------

* rekonštrukcia
* kostra
* lebka
* pohľad spredu
* 
* 
* pohľad zozadu
* porovnanie veľkosti s človekom


|  |  |
| --- | --- |
|  | Biologický portálPortál vedy o Zemi |
Crème brûlée
**Crème brûlée** je dezert skladajúci sa z custardu (žĺtok, smotana, cukor) a karamelovej krusty na povrchu. Tá je vytvorená rozžeravením cukru na povrchu a to buď pod kuchynským salamanderom, propán-butánovým horákom alebo flambovaným alkoholom. Zvyčajne je servírovaný studený v rôzne tvarovaných ohňovzdorných miskách (Ramekin). Custard je ochutený vanilkou, ale môže byť ochutený aj inak, napr.: čokoládou, likérmi alebo rôznymi druhmi ovocia.

Prvá zmienka je v *Massialotovej knihe receptov* z roku 1691. Francúzsky názov bol neskôr prebraný aj do angličtiny.

V Katalánsku sa nazýva *crema catalana* alebo *crema de Sant Josep* a podáva sa počas sv. Jozefa, 19. marca. V tomto type Crème brûlée je custardový základ ochutený citrónom a škoricou.

Iné projekty
------------

Commons
* Spolupracuj na Commons Commons ponúka multimediálne súbory na tému **Crème brûlée**

Zdroj
-----

*Tento článok je čiastočný alebo úplný preklad článku Créme Brûlée na českej Wikipédii.*
**Mosad le-alija Bet** (hebr. : המוסד לעלייה ב, angl. : Foundation for Immigration B) bola jedna zo zložiek Hagany. Náplňou jeho činnosti bolo zaisťovanie nelegálnej židovskej imigrácie do Palestíny. *Mosad le-alija Bet* vykonával činnosť od svojho vzniku v roku 1938, až do roku 1953. Názov *Mosad alijah Bet* je odvodený od tzv. „druhej prisťahovaleckej vlny" (Bet = B), ktorá, na rozdiel od (legálnej, Britmi povolenej) Alija A, bola nelegálna.

*Mosad le-alija Bet* bol oficiálne založený 29. apríla 1939. Činnosť ale neoficiálne začal o rok skôr, v roku 1938. Hlavným dôvodom na založenie organizácie bol narastajúci tlak britskej správy na obmedzenie židovskej imigrácie do Palestíny. Aktivity *Mosad le-alija Bet* sa v začiatkoch sústreďovali do Atén, neskôr sa centrum presunulo do Paríža.

Významné úspechy dosiahol *Mosad* už v prvom roku činnosti. Počas 50 plavieb (imigrácia do Palestíny najčastejšie smerovala cez more) bol schopný do Palestíny dopraviť 20 tisíc židovských prisťahovalcov. V období druhej svetovej vojny bola imigračná činnosť *Mosadu* prakticky paralyzovaná. Svoje aktivity obnovil až v auguste 1945.

V rokoch 1945 – 1953 dokázal *Mosad le-alija Bet* vypraviť 64 lodí s viac ako 70 tisíc židovskými prisťahovalcami, z ktorých mnohí patrili medzi tých, čo prežili holokaust. Na imigráciu židovských prisťahovalcov z arabských krajín sa využívali pozemné cesty. Celkovo dokázal *Mosad le-alija Bet* na území budúceho Izraela prepraviť 100 tisíc židov.

Najslávnejšou loďou, ktorú používal Mosad, bol Exodus. Loď previezla 4554 židov, ktorí prežili holokaust. Väčšiu časť povojnovej činnosti *Mosadu le-alija Bet* riadil Ša'ul Avigur (Meirov). Po založení Izraela sa v roku 1953 *Mosad le-alija Bet* transformoval na agentúru Liškat ha-kešer (hebr. : נתיב, doslova *Cesta*) opäť na čele s Avigurom. Hlavnou činnosťou Nativ bol transport Židov zo sovietskeho bloku, z arabských krajín a z iných krajín, do Izraela.

Zdroj
-----

* *Tento článok je čiastočný alebo úplný preklad článku Mosad le-alija Bet na českej Wikipédii.*
**Mosasauridae** alebo ľudovo **mosasaury** (doslova *jaštery z Maasu*) sú vyhynutá čeľaď jašterov, ktorá sa ale pre svoju veľkosť niekedy považuje za samostatný rad. Boli to príbuzní dnešných varanov a slepúchov. Tieto obrovské jaštery opustili pevninu a v priebehu spodnej kriedy zaliezli späť do mora - v tej dobe to boli takzvaní novoprišelci. Tieto jaštery trochu pripomínali pliosaury (krátkokrké plesiosaury): mali krátky ale oproti nim silnejší krk. Mosasaury používali na plávanie plutvy, podobne ako plesiosaury, pri pohybe vpred im však pomáhal aj dlhý chvost. Tieto morské obludy sa väčšinou živili rôznymi morskými živočíchmi vrátane mäkkýšov, plesiosaurov a morských korytnačiek. Je možné, že mladé mosasaury vyskakovali z vody za veľkými pterosaurami, ktoré lietali nízko nad hladinou.

Pozri aj
--------

* Mosasaurus

Galéria
-------

* Lebka mosasauraLebka mosasaura
* 
* Mosasaurus hoffmanni*Mosasaurus hoffmanni*
* TylosaurusTylosaurus


|  |  |
| --- | --- |
| Portal | Portál vedy o Zemi |
**Styracosaurus** (v preklade *ostnatý jašter*) je vyhynutý rod bylinožravého rohatého dinosaura, žijúceho v období vrchnej kriedy (pred približne 75 Ma) na území dnešnej Severnej Ameriky. Jeho jediným druhom je **Styracosaurus albertensis**.

Opis
----

Veľkostné porovnanie s človekom
Dospelé jedince z rodu Styracosaurus dosahovali približne 5 a pol metra na dĺžku a vážili okolo 2,7 ton. Ich lebka bola pevne stavaná s veľkými nozdrami, vysokým rohom na nose a krčným golierom, ktorý zdobili najmenej štyri výrazné ostne. Každý z týchto štyroch ostňov bol so svojou 50 až 55 centimetrovou dĺžkou porovnateľný s rohom na nose, ktorý u typového jedinca (aj keď sa nám nezachoval celý) mohol podľa odhadov merať na dĺžku 57 centimetrov.

Okrem veľkého rohu na nose a štyroch dlhých ostňov bola ornamentácia lebky tohto dinosaura variabilná. Niektoré jedince mali na zadnom okraji goliera drobné hákovité výrastky a hrbolce podobné (hoci menšie) tým, aké mal rod Centrosaurus. Iné (vrátane typového) disponovali tretím párom dlhých ostňov.

Zdroj
-----

* *Tento článok je čiastočný alebo úplný preklad článku Styracosaurus na anglickej Wikipédii.*
**Leóchares** (iné názvy: **Leócharés, Leochares**, starogr. *Λεωχάρης* – *Leóchares/iný prepis:Leócharés*) bol v roku 736 pred Kr. víťaz olympijských hier behu na jedno stadion.

Leóchares z Messénie zvíťazil v behu na jedno stadion na 11. olympijských hrách. Beh na jedno stadion bol jedinou disciplínou, v ktorej sa od založenia hier v roku 776 pred Kr. súťažilo. Hry sa o ďalšiu disciplínu, behu na dve stadiá (diaulos) rozšírili v roku 724 pred Kr. Prvým víťazom behu na dve stadiá bol Hypénos z Pisy. Vzdialenosť stadia (600 stôp) sa pohybovala približne od 175 do 200 metrov.

Referencie a bibliografia
-------------------------

1. 1 2  Eusebios, *Kronika* 2,193.
2. 1 2  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 246.
3. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 199.
4. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 47.

Pozri aj
--------

* Zoznam olympijských víťazov staroveku
**Mestský okruh číslo 1** v Košiciach tvorí vnútorný okruh, ktorý ohraničuje historické jadro mesta.

Trasa
-----

Košický mestský okruh číslo 1 začína v kruhovom objazde pri Mlynskej bašte, ktorý spája ulice Štefánikova, Továrenská, Hviezdoslavova, Gorkého, Tyršovo nábrežie, Masarykova a Jesenského. Okruh potom pokračuje južným smerom a asi po 100 metroch sa v pravej časti oddeľuje tzv. "stará" Štefánikova ulica a "nová" pokračuje niekdajším korytom Mlynského náhona až ku Jakabovmu palácu. Cesta stále pokračuje na juh, teraz už však po Ulici Protifašistických bojovníkov. Na konci ulice sa nachádza svetelná križovatka s Palackého ulicou, Námestím osloboditeľov a Jantárovou ulicou. Tu mestský okruh odbočuje doprava na Námestie osloboditeľov a odtiaľ až po koniec Štúrovej ulice je cesta smerovo rozdelená. Práve tento úsek bude v budúcnosti prerobený v súvislosti s výstavbou zábavného centra Aupark. Na konci Štúrovej ulice cesta zabočuje na Moyzesovu ulicu, no v smere na Bačíkovu ulicu túto križovatku obchádza cez Tajovského a Grešákovu ulicu. Okruh potom pokračuje po dlhej Moyzesovej ulici až po Infiniti arénu. Odtiaľ v smere ku kruhovému objazdu pokračuje po Bačíkovej a Továrenskej ulici. V smere od kruhového objazdu na Moyzesovu okruh smeruje po Hviezdoslavovej ulici.

Zdroj
-----

* *Košice. Mapa mesta*. [s.l.] : [s.n.]. ISBN 80-8042-362-8.


|  |  |
| --- | --- |
| Portal | Portál cestyKošický portál |

| * z
* d
* u
Mestské okruhy |
| --- |
| Slovensko | 
* Bratislava I
* Bratislava II
* Košice I
* Košice II
* Žilina

 | Značka Mestský okruh |
| Česko | 
* Hradec Králové
* Praha
* Ostrava

 |
**León** (starogr. *Λέων* – *León*) bol spartský bojovník v peloponézskych vojnách, olympijský víťaz v tethrippe v roku 424 pred Kr.

León, syn Antikleida zo Sparty, slúžil na strane Sparty v peloponézskych vojnách ako veliteľ vojska (stratég), námorný veliteľ (nauarchos) a mierový vyjednávač. Okolo roku 426 pred Kr. bol spoluzakladateľom kolónie Herakleia Trachinia (starogr. *Ηράκλεια ἠ Τραχινία*), založenej neďaleko Termopylskej úžiny. Bolo to strategicky výhodné miesto, kde mohli Sparťania ľahšie klásť odpor aténskemu vojsku (Termopylskú úžinu tvoria strmé vrchy Trachiny a úzky priestor medzi vrchmi a morom bol kedysi iba 10 m široký, dnes je o niečo širší naplaveninou rieky Spercheios.).

Staroveký historik Thukydides uvádza, že León bol jedným zo šestnástich spartských vyjednávačov pri uzatváraní mierovej zmluvy (tzv. Nikiov mier) s Aténčanmi, ktorú nakoniec spečatili obe strany slávnostnou prísahou. Nikiov mier bol uzavretý presne 12. apríla v roku 421 pred Kr. Podľa historika Xenofonta sa León stal v roku 419/8 pred Kr. (starogrécky rok za začal v lete) v Sparte eforom.

León dosiahol na 89. olympijských hrách v roku 424 pred Kr. víťazstvo v tethrippe. Tethrippon (preteky dvojkolesových vozov so štvorzáprahom) zaviedli v Olympii na 25. hrách v roku 648 pred Kr. Prvým víťazom tejto disciplíny bol Pagóndas z Téb. Tento šport bol privilégom bohatých občanov (majiteľov vozov a koní), za ktorých v pretekoch väčšinou súťažil vozataj, a to v mene svojho pána. Víťazný veniec si vždy odniesol iba majiteľ voza a koní.

Referencie a bibliografia
-------------------------

1. 1 2 3  Mark Golden. *Sport in the ancient world from A to Z*. London : Taylor & Francis, 2003. ISBN 0-203-49732-5. S. 96.
2. ↑  Thukydides, *Historiai*, 8,54.
3. ↑  Thukydides, *Historiai*, 8,61.
4. 1 2  Thukydides, *Historiai*, 5,19.
5. ↑  Thukydides. *Dejiny peloponézskej vojny I-IV*. Martin : THETIS, 2010. ISBN 978-80-970115-4-3. S. 218.
6. ↑  Lesley Adkins & Roy A. Adkins. *Starověké Řecko*. Praha : Slovak, 2011. ISBN 978-80-7391-580-3. S. 424.
7. ↑  Xenofón, *Hellénika*, 2,3,10.
8. ↑  Eusebios, *Kronika* 2,193.
9. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 246.
10. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 156.

Pozri aj
--------

* Zoznam olympijských víťazov staroveku
**Tiszapolgárska kultúra** alebo **tiszapolgárska skupina** bola jedna z kultúr/skupín polgárskeho okruhu/polgárskej kultúry. Vyskytovala sa na východnom Slovensku, vo východnom Maďarsku, v Báčke, Banáte a zasahovala do Sedmohradska. Časovo sa vyskytovala (v závislosti od definície hranice neolitu a eneolitu) niekedy na prelome neolitu a eneolitu, presnejšie podľa novšieho datovania cca pred 4400 pred Kr. podľa staršieho datovania cca po 3300 pred Kr.

Pomenovaná je podľa pohrebiska Tiszapolgár-Basatanya.

Rozlišujú sa 2 vývojové fázy. Okrem toho sa rozlišujú 4 lokálne skupiny: 

* skupina Lúčky
* skupina Basatanya
* skupina Tiszaug-Kisrétpart
* skupina Deszk

Na Slovensku sú náleziská osád (Lúčky, Tibava, Barca) aj náleziská pohrebísk (Tibava, Veľké Raškovce, Malé Raškovce).

Kultúra je charakteristická prvým výskytom zlatých výrobkov na (východnom?) Slovensku, vyvrcholenia kvantity výroby medených nástrojov, výskytom ozdôb dokazujúcich intenzívne kontakty s kultúrami v Rumunsku a Bulharsku, dovozom kameňa na nástroje z povodia rieky Bug a v závere výskytom žiarových hrobov.
**Copywriting** je anglický výraz, ktorý v oblasti reklamy a marketingu označuje tvorbu reklamných textov, v širšom význame tvorba textov pre marketing ako taký.

Tento termín vznikol spojením dvoch slov: *copy* (výraz pre reklamný text) a *writing* (písanie). Cieľom copywritingu je vhodne napísať text tak, aby presvedčil potenciálneho zákazníka k nákupu produktu alebo služby a zároveň prehĺbil pozitívne vnímanie značky (brandu).

Osoba, ktorá sa venuje copywritingu, sa označuje ako *copywriter*. 

V oblasti copywritingu je možné rozlíšiť dva rozmery: *online copywriting* (písanie reklamných textov pre internetové prostredie) a *offline copywriting* (offline využitie prevažne v tlači, napríklad texty pre časopisy, katalógy, letáky atď.)

Referencie
----------

1. 1 2 3  SÁLOVÁ, Anna. *Copywriting*. 1.. vyd. Brno : Computer Press, 2015. ISBN 978-80-251-4589-0. S. 13.

Pozri aj
--------

* Obsahový marketing
* PR článok

Externé odkazy
--------------

* Copywriter roka Roman Hríbik: Copywriting je čoraz širšia disciplína
**Bora-hansgrohe** je nemecký cyklistický tím so sídlom v Raublingu v Hornom Bavorsku. Tím bol založený pre sezónu 2010 pod názvom Team NetApp.

História
--------

Vedúci tímu je bývalý závodný cyklista Ralph Denk. 

Tím sa zúčastňuje medzinárodných cyklistických pretekov od roku 2010, pôvodne ako kontinentálny; najmä na UCI Europe Tour. Sponzorom názvu bola na začiatku americká IT skupina NetApp. V sezóne 2011 získal tím prvýkrát štatút profesionálneho kontinentálneho tímu UCI. V roku 2013 sa zlúčil s britským tímom Endura Racing a vytvoril tím NetApp-Endura. Alex Sans Vega z Endura Racing sa stal jedným zo športových riaditeľov. 

Tím je členom organizácie Mouvement Pour un Cyclisme Crédible od roku 2012. V roku 2012 prvýkrát získal možnosť štartovať na Giro d’Italia. Prvý štart na Vuelta a España nasledoval v roku 2013. Po prvý raz sa mohol zúčastniť Tour de France v roku 2014. V sezóne 2015 nahradili predchádzajúcich sponzorov nemecký výrobca varných dosiek a digestorov Bora a kanadský výrobca kolies Argon 18.

V lete 2016 bola spoločnosť Hansgrohe predstavená ako druhý sponzor pre rok 2017. Tím sa usiloval o miesto vo WorldTour a okrem iného angažoval úradujúceho majstra sveta Petra Sagana. Bol premenovaný na Bora-hansgrohe a prvýkrát získal licenciu UCI WorldTeamu od UCI na sezóny 2017 a 2018.

Iné projekty
------------

Commons
* Spolupracuj na Commons Commons ponúka multimediálne súbory na tému **Bora-hansgrohe**
Celkový pohľad na mesto
**León** je druhé najväčšie mesto v Nikarague. Založili ho Španieli v roku 1524 ako **Santiago de los Caballeros de León**. Počet obyvateľov je približne 175 000. Je sídlom rovnomenného departmentu. 

Nachádza sa približne 80 km na severozápad od Managuy a približne 15 km od pobrežia Tichého oceánu. V meste je univerzita založená v roku 1813. Je aj dôležitým priemyselným a obchodným centrom.

Pôvodné mesto založené Franciscom Hernándezom de Córdoba sa nachádzalo približne 30 km na východ od jeho súčasnej lokality. Pôvodnú lokalitu obyvatelia opustili v roku 1610 po výbuchu sopky Momotombo, ktorá spôsobila rozsiahle škody a záplavy. Pôvodná lokalita, známa ako **Leon Viejo**, bola vykopaná v roku 1960 a v roku 2000 sa stala súčasťou za svetového dedičstva UNESCO.

León má nádherné ukážky koloniálnej architektúry, najmä katedrálu postavenú v rokoch 1706 až 1779.

Keď sa Nikaragua oddelila od Spojených stredoamerických provincií, v roku 1839 sa León stal jej hlavným mestom. Niekoľkokrát sa hlavné mesto presúvalo medzi Leónom a Granadou, pričom liberáli preferovali León a konzervatívci Granadu. V roku 1858 sa ako kompromisné riešenie zvolilo dnešné hlavné mesto, Managua.

Partnerské mestá
----------------

* Španielsko  Alicante, Španielsko
* Nemecko  Hamburg, Nemecko
* Švédsko  Lund, Švédsko
* USA  New Haven, USA
* Spojené kráľovstvo  Oxford, Spojené kráľovstvo
* Fínsko  Tampere, Fínsko
* Holandsko  Utrecht, Holandsko

Externé odkazy
--------------

* Prezentácia pre účely cestovného ruchu (anglicky)

Súradnice: 12°26′08″S 86°52′41″Z﻿ / ﻿12,435547°S 86,878166°Z﻿ / 12.435547; -86.878166
**Adam Kardoss** (Kardoš) (\* 12. február 1818, Zvolen – † 5. február 1889, Banská Bystrica-Majer) bol slovenský národnokultúrny pracovník a advokát.

Jeho otec bol Samuel Kardoss, matka Žofia rod. Hamanyová a syn Alexander Kardoss.

Životopis
---------

Študoval na evanjelickom lýceu v Bratislave. Pred revolúciou 1848 – 1849 i po nej pôsobil ako hlavný slúžny Zvolenskej župy vo Zvolene, Bzovíku, Krupine, Bátovciach, od roku 1850 mešťanosta a okresný komisár v Brezne, neskôr advokát a správca pošty v Banskej Bystrici. Národne orientovaný, verejne protestoval proti maďarizačným praktikám, roku 1874 organizoval zbierku na základinu slovenského gymnázia v Revúcej. Prispieval do Štúrovych Národných novín, Cirkevných listov Pešťbudínskych vedomostí a i. Zakladateľ Matice slovenskej, 1872 kandidát do uhorského snemu.

Literatúra
----------

* Slovenský biografický slovník

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
* Záznam o narodení a krste v matrike -záznam číslo 14; evanjelická farnosť vo Zvolene; pokrstený ako Adamus Theophilus Kardoss

Autoritné údaje: * SNK: 207186
Súradnice: 42°35′52″S 23°19′20″V﻿ / ﻿42,597833°S 23,322139°V﻿ / 42.597833; 23.322139

**Chrám svätej Petky Samardžijskej** (bulh. Храм "Света Петка Самарджийска" – *Chram „Sveta Petka Samardžijska"*) je zachovalý stredoveký pravoslávny chrám, nachádzajúci sa v podchode na námestí svätej Nedele v centre mesta Sofia v oblasti Sofia v západnom Bulharsku.

Charakteristika a dejiny
------------------------

Chrám svätej Petky Samardžijskej je jeden z mála fungujúcich stredovekých chrámov v Sofii. Prvá písomná zmienka o chráme pochádza zo 16. storočia a ide o list, ktorý poslali kresťanskí obyvatelia Sofie tureckému sultánovi spolu s darmi a prosbou, aby nechal zachované kresťanské svätostánky v centre mesta (dary boli prijaté a prosba vypočutá). Pri archeologickom výskume pod chrámom boli objavené aj zvyšky antickej rímskej krypty zo 4. storočia, nad ktorou bol chrám v 11. storočí postavený. Chrám je malá jednoloďová budova z tehál a kameňov, so stenami širokými približne 1 meter. Najstaršie stenomaľby v budove pochádzajú zo 14. storočia. Podľa niektorých hypotéz bol v krypte pod chrámom pochovaný bulharský národný hrdina a revolucionár Vasil Levski, ale pre túto teóriu neexistujú žiadne dôkazy. O tejto otázke sa viedla ostrá polemika medzi mnohými historikmi a archeológmi koncom 80. rokov 20. storočia, ale bez konečného výsledku. Chrám v súčasnosti funguje ako kresťanský svätostánok.

Galéria
-------

* Celkový pohľad zo západuCelkový pohľad zo západu
* Pohľad zo západuPohľad zo západu
* Pohľad zo severovýchodu – v pozadí vidieť katedrálu svätej NedelePohľad zo severovýchodu – v pozadí vidieť katedrálu svätej Nedele
* Pohľad z juhozápaduPohľad z juhozápadu

Iné projekty
------------

Commons
* Spolupracuj na Commons Commons ponúka multimediálne súbory na tému **Chrám svätej Petky Samardžijskej**

Referencie
----------

1. ↑  opoznai.bg
2. 1 2  svetimesta.com
3. ↑  pravoslavieto.com
**Adam Noah Levine** (\* 18. marec 1979, Los Angeles, Kalifornia, Spojené štáty) je americký spevák, skladateľ a hlavný vokalista pop rockovej skupiny, Maroon 5.

Narodil sa a vyrastal v Los Angeles, kde v roku 1994 začal hudobnú kariéru, keď založil alternatívnu rockovú kapelu Kara's Flowers. Bol hlavným vokalistom a gitaristom. Kapela sa rozpadla po vydaní ich jediného albumu, *The Fourth World* (1997), ktorý si nezískal veľkú popularitu. V roku 2001 kapelu obnovili a pridal sa k nim gitarista James Valentine. Začali tak novú hudobnú kapitolu a zmenili si meno na Maroon 5. V roku 2002 vydali svoj prvý album s názvom *Songs About Jane*, ktorý bol v USA ocenený multi platinou. Odvtedy kapela vydala ďalšie štyri albumy: *It Won't Be Soon Before Long* (2007), *Hands All Over* (2010), *Overexposed* (2012) a *V* (2014). Ako člen Maroon 5, Adam obdržal tri Grammy Awards, dve Billboard Music Awards, dve American Music Awards, MTV Video Music Award a World Music Award.

Od roku 2011 je koučom speváckej súťaže stanice NBC, *The Voice*. Víťazi prvej, piatej a deviatej série (Javier Colon, Tessanne Chin a Jordan Smith) boli v jeho tíme. V roku 2012 debutoval ako herec v druhej sérii hororového seriálu, *American Horror Story: Asylum.* Tiež si zahral vo filme *Love Song (Begin Again).*

Iné projekty
------------

Commons
* Spolupracuj na Commons Commons ponúka multimediálne súbory na tému **Adam Levine**

Zdroj
-----

*Tento článok je čiastočný alebo úplný preklad článku Adam Levine na anglickej Wikipédii.*

Autoritné údaje: * BnF: 16608655w
* GND: 13543520X
* ISNI: 0000 0001 1448 3988
* LCCN: no2006013632
* NK ČR: xx0201506
* VIAF: 76062801
* WorldCat: lccn-no2006013632
**Lego Mindstorms NXT** je stavebnica lega, ktorá obsahujú 32 bitovú riadiacu jednotku NXT so základnou výbavou niekoľkých senzorov: dotykový, zvukový, svetelný a ultrasonický. Môžu sa použiť aj lego senzory zo súprav k staršej riadiacej jednotke RCX (dotykový, svetelný, otáčkový, teplotný).

Cieľom týchto stavebníc je použiť programovateľné NXT ako riadiacu jednotku robota alebo meracieho zariadenia. Pomocou senzorov a vytvoreného programu je možnosť riadiť reakcie robota alebo vykonávať automatické meranie, napríklad teploty a osvetlenia.

Programovateľná NXT kocka s Bluetooth a dobíjacou batériou. Umožňuje pripojiť rozličné senzory, interaktívne servomotory a iné technické časti LEGA.

Senzory slúžia k získavaniu údajov z okolia robota a môžu byť využité pri riadení robota. Získané hodnoty je možné uložiť, prípadne preniesť do počítača pre ich ďalšie spracovanie.

Riadiaca jednotka NXT
---------------------

Obsahuje dva procesory: 

* 32 bitový – ARM7 (256 kB FLASH, 64 kB RAM),
* 8 bitový – ATMEGA48 (4 kB FLASH, 512 B RAM),
* 4 vstupné porty, 3 výstupné porty,
* LCD displej (60x100 bodov)
* Reproduktor (do 8 kHz).
* 3 interaktívne servomotory

Tri možnosti napájania:

* dobíjací lítiový kompaktný akumulátor,
* AA (akumulátorové) batérie – 6 ks,
* sieťový adaptér.

Možnosti programovania:

* Priamo – pomocou tlačidiel NXT a LCD displeja,
* Nepriamo – v prostredí LEGO MINDSTORMS Education NXT.

Komunikácia s počítačom prebieha pomocou bluetooth alebo káblom cez USB.
**Leguán nosorohý** (*Cyclura cornuta*) je ohrozený druh jaštera z čeľade leguánovité (*Iguanidae*). Žije na karibskom ostrove Haiti a priľahlých ostrovčekoch.

Názov
-----

Jeho názov „*nosorohý*" je odvodený od výrastkov na nose, ktorými pripomína nosorožca.

Opis
----

Samica leguána nosorohého
Leguány nosorohé dorastajú do dĺžky 60 – 136 cm a vážia 4,56 – 9 kg. Sfarbenie tela majú oceľovo šedé až tmavo zelené a dokonca aj hnedé. Majú veľké telo, hrubú hlavu, silné končatiny a vertikálne sploštený chvost. Pre tieto leguány sú charakteristický kostnaté výrastky na nose, ktoré sa podobajú na rohy. Pravdepodobne majú ochrannú funkciu proti ostrým skalám alebo pri boji samcov. Samce majú na hlave tukový vankúš, ktorý sa podobá na prilbu a veľký lalok. Samce sú ako u väčšiny leguánov väčšie ako samice a majú viac vyznačené chrbtové hrebene a rohy. Okrem veľkých stehenných pórov, ktoré sa používajú na uvoľnenie feromónov. Samca a samicu pohlavne odlišuje veľkosť stehenných pórov, keďže samice ich majú menšie ako samce.

Výskyt
------

Vyskytujú sa na celom ostrove Haiti. Nájsť ho možno aj pri slanom jazere Étang Saumâtre. Žijú v skalných úkrytoch s malou vegetáciou.

Správanie
---------

Leguán nosorohý vo viedenskej ZOO Tiergarten Schönbrunn
Sú väčšinou bylinožravé a živia sa listami, kvetmi, plodmi, ovocím, ale nepohrdnú ani malými jaštericami, hadmi, či hmyzom. Samce si v období párenia silno a agresívne bránia svoje teritórium. Párenie začína v máji až júni (prvé obdobie dažďov za rok) a trvá po dobu dvoch až troch týždňov. Samice kladú 2 – 34 vajíčok počas 40 dní. Samice hniezda strážia niekoľko dní po znáške a inkubácia trvá 85 dní.

Ochrana
-------

Populácia leguána nosorohého sa stáva viac ohrozenou, kvôli ťažbe a ľudskej činnosti. Leguán nosorohý je pod ochranou CITES.

Galéria
-------

* Leguán nosorohý z Vedeckého múzea v BostoneLeguán nosorohý z Vedeckého múzea v Bostone
* Leguán nosorohý v Zoologickej záhrade PhoenixLeguán nosorohý v Zoologickej záhrade Phoenix
* Leguán nosorohý v Berlínskom akváriuLeguán nosorohý v Berlínskom akváriu
* Leguán nosorohý v ZOO Brno v ČeskuLeguán nosorohý v ZOO Brno v Česku

Referencie
----------

1. 1 2 3  Ottenwalder, J. 1996. *Cyclura cornuta*. In: IUCN 2013. IUCN Red List of Threatened Species. Version 2013.1. <www.iucnredlist.org>. Prístup 4. september 2013.

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Leguán nosorohý**
* Spolupracuj na Wikidruhoch Wikidruhy ponúkajú informácie na tému **Leguán nosorohý**
**Ménodotos** (starogr. *Μηνόδοτος* – *Ménodotos*) bol grécky sochár v 2. storočí pred Kr.

Ménodotos, syn a žiak sochára Artemidóra z Týru, tvoril v 2. polovici 2. stor. pred Kr. Svedectvom jeho tvorby sú jeho menom signované podstavce zo sôch. Na akropole rodoského mesta Lindos sa našiel podstavec zo sochy *Pasifóna*, kňaza bohyne Atény *Lindskej*, ktorú zhotovil so svojím otcom okolo roku 124 pred Kr. V tomto meste spolu so svojím bratom Charmolaom zhotovil sochu istého *Zénodota*, syna Diofanta. Spoločným dielom bratov bola aj socha (neznáma), ktorej podstavec našli v archeologickej lokalite mesta Rodos. So svojim rodákom (meno tohto sochára, syna Charmolaa, je nečitateľné) sa podpísali na mramorové podstavce sôch aténskeho zápasníka a pankratistu, víťaza mnohých hier, objavené v archeologickej lokalite ilýrskej Apollónie a v Atike.

Referencie a bibliografia
-------------------------

1. 1 2  Lucia Guerrini: Enciclopedia dell’Arte Antica, Classica e Orientale, Roma 1959, Treccani, *Menodotos - 2*
2. ↑  SCHMUCK, Hilmar. *Biographischer Index der Antike*. Berlin : Walter de Gruyter, 2001. 1073 s. ISBN 978-31-1095-441-8. S. 610. (po nemecky)
3. ↑  Inscriptiones Graecae, *Lindos II 245*
4. ↑  Inscriptiones Graecae, *Lindos II 281*
5. ↑  Inscriptiones regions Aegean Islands, *Clara Rhodos 2 (1932) 190,19*
6. ↑  Inscriptiones Epeiros, Illyria, and Dalmatia, *I.Apollonia T 321*
7. ↑  Inscriptiones Attica, *IG II² 3147*
8. ↑  Lucia Guerrini: Enciclopedia dell’Arte Antica, Classica e Orientale, Roma 1959, Treccani, *Artemidoros - 1*
Súradnice: 53°54′31.27″S 27°35′14.37″V﻿ / ﻿53,9086861°S 27,5873250°V﻿ / 53.9086861; 27.5873250

Chrám svätého Alexandra Nevského v Minsku
**Chrám svätého Alexandra Nevského** (biel. Царква Сьв. Аляксандра Неўскага, rus. Минская церковь Александра Невского) je pravoslávnym chrámom v bieloruskom hlavnom meste Minsk.

História
--------

Chrám bol postavený v rokoch 1896 až 1898 v neobarokovom architektonickom štýle na pamiatku padlých ruských vojakov rusko-tureckej vojne (1877 – 1878). Hlavným architektom chrámu bol V. I. Strujev. Nachádza sa na území vojenského cintorína. Chrám bol pomenovaný podľa slávneho ruského vojvodcu a svätca z 13. storočia Alexandra Nevského, ktorý sa stal symbolom ruskej vojenskej slávy.

Na pamiatku padlých ruských vojakov, ktorí padli pri oslobodzovaní Bulharska spod vlády tureckých okupantov, boli v chráme osadené pamätné tabule. Sú na nich vygravírované mená vojakov 30. brigády a Kolomenského pluku, ktorí zahynuli pri bojoch počas oslobodzovania bulharského mesta Pleven.

Za oltárnou stenou sú mohyly ruských dôstojníkov a vojakov. Cennosťou chrámu je aj drevený prenosný kostolík, ktorý slúžil vojakom počas modlitieb v oslobodzovacích bojoch na Balkáne.

Zaujímavou bola aj udalosť počas Veľkej vlasteneckej vojny, keď bol chrám bombardovaný. Bomba prerazila kupolu chrámu, ale keď dopadla vedľa ikony svätého Mikuláša, neexplodovala.

Pri stavbe chrámu sa používali červené tehly lotyšského výrobcu, ktorý zásoboval moskovský Kremeľ.

Iné projekty
------------

Commons
* Spolupracuj na Commons Commons ponúka multimediálne súbory na tému **Chrám svätého Alexandra Nevského (Minsk)**
**Ménodotos** (starogr. *Μηνόδοτος* – *Ménodotos*) bol grécky sochár v 1. storočí pred Kr.

Ménodotos, syn a žiak sochára Charmolaa, pochádzal z Rodosu, kde tvoril v 1. polovici 1. stor. pred Kr. Svedectvom jeho tvorby sú jeho menom signované podstavce zo sôch, ktoré objavili v mestách Lindos a Rodos. V rokoch 88 až 85 pred Kr. v meste Lindos spolu s otcom vytesali sochu miestneho kňaza božstiev Atény *Lindskej*, Dia *Poliea*, Artemidy *Kekoie* a Dionýza, venovanú od kňazov Apolóna *Pythia* a v meste Rodos neznámu sochu (nápis je poškodený, ale išlo tu zrejme o sochu osobnosti, ktorá sa vyznamenala v námornej bitke) zasvätenú bohom.
V meste Lindos sa podpísal na základňu neznámej sochy (datovanej do rokov 100 až 70 pred Kr.) a spolu so sochárom Charinom z Laodikeie na podstavec sochy významnej osobnosti, ktorú si obyvatelia mesta poctili okolo roku 70 pred Kr.

Referencie a bibliografia
-------------------------

1. 1 2 3 4  Lucia Guerrini: Enciclopedia dell’Arte Antica, Classica e Orientale, Roma 1959, Treccani, *Menodotos - 3*
2. ↑  SCHMUCK, Hilmar. *Biographischer Index der Antike*. Berlin : Walter de Gruyter, 2001. 1073 s. ISBN 978-31-1095-441-8. S. 610. (po nemecky)
3. ↑  Inscriptiones Graecae, *Lindos II 293*
4. ↑  Marion Muller-Dufeu. *Hellenistische Statuenbasen*. Paris : Ecole nationale supérieure des beaux-arts, 2002. ISBN 978-28-4056-087-6. S. 887.
5. ↑  Inscriptiones Graecae,  *Lindos II 702*
6. ↑  Inscriptiones Graecae, *Lindos II 302*
7. ↑  Inscriptiones Graecae, *Lindos II 305*
O soundtracku hry pozri *Burnout 3: Takedown Soundtrack.*
 
***Burnout 3: Takedown*** je pretekárska videohra z roku 2004, ktorú vyvinula spoločnosť Criterion Games a vydala ju spoločnosť Electronic Arts. Je treťou hrou série *Burnout*, pre ktorú sú charakteristické rýchle arkádové preteky. Základom tejto série je použitie zosilnenia, ktoré sa získa riskantnou jazdou, na rýchle zvýšenie rýchlosti automobilu. Centrálnym mechanizmom predstaveným v hre *Burnout 3* sú „takedowny", ktorý umožňuje hráčom vrážať do súperov až do ich nehody. „Takedowny" funguje v spojení so zosilňovacím systémom zaplnením a predĺžením zosilňovača. Okrem štandardných pretekov na okruhu hra obsahuje aj režim zamerané na vykonávanie „takedownov" na súperiacich vozidlách (*Road Rage*) a spôsobovanie peňažných škôd na križovatke počas premávky (*Crash Events*). Každá z herných variant je uvedená v režime kampane pre jedného hráča s názvom *Burnout 3 World Tour*, ktorý slúži ako primárny spôsob odomykania nových a rýchlejších automobilov. Hra podporuje aj internet, aj hru viacerých hráčov na rozdelenej obrazovke.

História
--------

Pred vznikom *Burnout 3: Takedown* britské vývojárske štúdio Criterion spolupracovalo s vydavateľom Electronic Arts (EA) na korčuliarskej videohre. Nezhody ohľadom kreatívneho smerovania hry však viedli k jej zrušeniu a vypadnutiu medzi týmito dvoma spoločnosťami. Spoločnosť EA neskôr oslovila Criterion o znovuzjednotení a partnerstve, a tak Criterion začal v júni 2003 vyvíjať program *Burnout 3: Takedown* pod podmienkou, že EA nebude zasahovať do procesu vývoja. O rok neskôr EA odkúpila spoločnosť Criterion a sériu Burnout; ich veľké očakávania týkajúce sa *Burnout 3: Takedown* mali pri akvizícii vplyv. Táto hra bola uvedená na trh v septembri 2004 pre videoherné konzoly PlayStation 2 a Xbox.

Hodnotenie
----------

Po vydaní *Burnout 3: Takedown* získala ohlas u kritikov ako videohra, ktorá sa stala jednou z najlepšie hodnotených pretekárskych videohier všetkých čias a mnohí ju považujú za jednu z najlepších videohry všetkých čias. Kritikov nadchol prechod na agresívnejší štýl pretekárskej hry a pridanie herných mechanizmov ako „takedownov". Návykovu hru a vizuál si recenzenti veľmi pochvaľovali, pričom mnohí z nich zaradili *Burnout 3: Takedown* medzi najlepšie hry vydané na PlayStation 2 a Xbox. Táto hra získala ďalšie ocenenia vrátane troch z British Academy Games Awards. Retrospektívne pokrytie tejto hry bolo veľmi pozitívne, niektoré publikácie ju označili za najlepšiu arkádovú hru, ktorá bola kedy vyrobená, a za vrchol série *Burnout*.

Zdroj
-----

* *Tento článok je čiastočný alebo úplný preklad článku Burnout 3: Takedown na anglickej Wikipédii (číslo revízie nebolo určené).*